Kapitalismi ja eraomandi puhul peetakse tavaliselt silmas takistuste puudumist teha oma  omandiga seda, mida süda ihkab. Küll aga minnakse tavaliselt mõõda esimesest osast - sellest, kellel vastav vabadus on. Ilmselgelt on see olemas ressursi omanikul, samas puudub see aga mitteomanikul. Kuna ressursi omamine ühe inimese poolt eeldab selle mitteomamist teiste inimeste poolt, siis "vaba turg" ühelt poolt loob vabadust, teiselt poolt aga piirab seda. (Hea näide on see, kuidas tekkis omandiõigus loodusressurssidele ja maale.) Seega võib väita, et eraomand jagab vabadust ja mittevabadust. Mis tähendab aga seda, et lause "vaba ettevõtlus on osa majanduslikust vabadustest" on väär.